ai4bharat/Pralekha huggingface dataset:
गृह मंत्रालय
राष्ट्रीय छात्र सेनेच्या प्रमाणपत्र धारकांना निमलष्करी दलात सहभागी होण्यासाठी प्रोत्साहन देण्याच्या दृष्टीने मोदी सरकारने उचलली महत्त्वाची पावले
केंद्रीय सशस्त्र पोलीस दलातल्या आगामी उप निरीक्षक आणि हवालदार पदांसाठीच्या थेट भरती परीक्षा देणाऱ्या राष्ट्रीय छात्र सेनेच्या प्रमाणपत्र धारकांना देणार बोनस गुण
राज्यांमधील पोलीस दलांची थेट भरती परीक्षा देण्यासाठी राष्ट्रीय छात्र सेनेच्या प्रमाणपत्र धारकांना सर्व राज्य सरकारांनी प्रोत्साहन द्यावे अशा केंद्र सरकारच्या सूचना
नवी दिल्ली, 19 मार्च 2020
राष्ट्रीय छात्र सेनेत देशातील अधिकाधिक युवकांनी सहभागी व्हावे या प्रधानमंत्री नरेंद्र मोदी यांच्या मनोदयाची पूर्ती करण्याच्या हेतूने केंद्रीय गृह मंत्री अमित शाह यांनी केंद्रीय सशस्त्र पोलीस दलातल्या थेट भरती परीक्षा देणाऱ्या राष्ट्रीय छात्र सेनेच्या प्रमाणपत्र धारकांना बोनस गुण देण्याचा ऐतिहासिक निर्णय घेतला आहे. राष्ट्रीय छात्र सेनेचे “अ” प्रमाणपत्र मिळवणाऱ्या विद्यार्थ्यांना 2 टक्के बोनस गुण,”ब” प्रमाणपत्र मिळवणाऱ्या विद्यार्थ्यांना 3 टक्के बोनस गुण तर “क” प्रमाणपत्र धारकांना 5 टक्के बोनस गुण देण्याचा निर्णय सरकारने घेतला आहे.
या योजनेचा फायदा उप निरीक्षक आणि हवालदार पदांसाठी लवकरच होणार असलेल्या थेट भरती परीक्षा देणाऱ्या राष्ट्रीय छात्र सेनेच्या प्रमाणपत्र धारकांना होणार आहे. सर्व राज्य सरकारांनी त्यांच्या संबधित पोलीस दलांच्या प्रवेश परीक्षांमध्ये अशाच प्रकारच्या प्रोत्साहक योजना राबवाव्या अशा सूचना केंद्र सरकारने दिल्या आहेत.
सरकारच्या या निर्णयामुळे देशातील अधिकाधिक युवकांना राष्ट्रीय छात्र सेनेत दाखल होण्यासाठी स्फूर्तीदायक वातावरण तयार होईल. त्याचबरोबर केंद्रीय सशस्त्र पोलीस दलात भारती होण्यासाठी उत्तमरीत्या प्रशिक्षित आणि शिस्तबद्ध तरुण अधिक प्रमाणात उपलब्ध होतील.
B.Gokhale/S.Chitnis/P.Kor
(Visitor Counter : 85
अर्थ मंत्रालय
फेसलेस मुल्यांकनासाठी राष्ट्रीय ई-मुल्यांकन केंद्राची स्थापना करण्यात येणार: प्रधान मुख्य आयकर आयुक्त, मुंबई
“फेसलेस मुल्यांकन ही 21 व्या शतकाची कर मुल्यांकन प्रणाली”
मुंबई, 26 ऑगस्ट 2020
पंतप्रधान नरेंद्र मोदी यांनी 13 ऑगस्ट 2020 रोजी देशव्यापी सुरु केलेल्या प्राप्तीकर विभागाच्या फेसलेस मुल्यांकन योजनेच्या अंमलबजावणीसाठी राष्ट्रीय ई-मुल्यांकन केंद्र  आणि प्रादेशिक ई-मुल्यांकन केंद्राची स्थापना करण्यात येणार आहे. प्रादेशिक मुल्यांकन केंद्रांमध्ये मूल्यांकन युनिट्स, पडताळणी युनिटस, तांत्रिक युनिटस आणि आढावा युनिटस असतील. ही प्रणाली गतिशील कार्यक्षेत्र, टीम-आधारीत कार्य आणि कार्यात्मक निपुणता आणि मानवी हस्तक्षेपाशिवाय कार्य करेल. मुंबई आयकर विभागाचे प्रधान मुख्य आयुक्त पतंजली झा यांनी आज ही माहिती केपीएमजीने आयोजित केलेल्या ‘फेसलेस मुल्यांकन योजना आणि आभासी कोर्ट सुनावणी’ या वेबिनारमध्ये दिली.
फेसलेस मुल्यांकन प्रणाली आणि सध्याच्या पद्धतीविषयी तुलना करताना प्रधान कर आयुक्तांनी ही प्रणाली 21 व्या शतकासाठी कशी अनुकूल आहे, ते सांगितले. मुल्यांकन प्रक्रियेदरम्यान एखादे प्रकरण योग्य-अयोग्य ठरवता येणार नाही, जे पूर्वी मॅन्युअली पद्धतीने होत होते. एकल क्षेत्रीय कार्यक्षेत्राच्या जागी आता प्रकरणांच्या वर्गीकरणासाठी स्वयंचलित बहुविध वितरण पद्धती आली आहे. मॅन्युअली आणि संगणकीय पद्धतीने नोटीसा बजावल्या जात होत्या, आता केंद्रीय पद्धती  द्वारा इलेक्ट्रॉनिक पद्धतीने नोटीसा बजावल्या जातील. करदाता आणि अधिकाऱ्यांमध्ये प्रत्यक्ष संपर्क येणार नाही. व्यापक निर्णय आणि व्यक्तीनिष्ठ मुल्यांकनाची जागा टीम-आधारीत मुल्यांकन आणि अशी प्रणाली ज्यात ड्राफ्ट ऑर्डर एका शहरातून, पडताळणी दुसऱ्या शहरातून आणि अंतिम टप्पा वेगळ्या शहरातून करण्यात येईल. यामुळे वस्तुनिष्ठ, निःपक्ष आणि न्याय्य मूल्यांकन होईल, असे प्रधान मुख्य आयकर आयुक्त म्हणाले.
प्रधान मुख्य आयुक्तांसह, मुख्य आयकर आयुक्त  श्रीमती लेखा कुमार आणि प्रधान आयुक्त  श्रीमती रतना दासगुप्ता यांनी सहभागितांना संबोधित केले आणि त्यांच्या समस्यांचे निराकरण केले.
नवीन फेसलेस मुल्यांकन योजनेबद्दल भागधारकांमध्ये जागरूकता निर्माण करण्यासाठी वेबिनारचे आयोजन करण्यात आले आणि यात 1,000 पेक्षा जास्त व्यक्तींचा सहभाग होता. करदात्यांना नवीन फेसलेस मुल्यांकन योजनेबद्दल शिक्षित करण्यासाठी येत्या काही दिवसांत असे आणखी आऊटरीच कार्यक्रम आयोजित करण्याचा विभागाचा मानस आहे.
प्राप्तीकर विभागाने सप्टेंबर 2019 मध्ये पथदर्शी प्रकल्प म्हणून फेसलेस मुल्यांकन योजना सुरु केली होती. सुरुवातीला, फेसलेस मुल्यांकनासाठी मर्यादीत प्रकरणे घेतली जात होती, ज्यांचे देशातील आठ केंद्राच्या माध्यमातून मुल्यांकन केले जात होते. पंतप्रधान नरेंद्र मोदी यांनी 13 ऑगस्ट 2020 रोजी या योजनेची पूर्ण विभागासाठी व्याप्ती जाहीर केली. पहिल्या अपीलीय प्राधिकरणापर्यंत म्हणजेच आयकर आयुक्त  यांच्यापर्यंत ही योजना 25 सप्टेंबर 2020 पासून वाढवण्यात येणार आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
अर्थ मंत्रालय
केंद्रीय अर्थसंकल्प 2023-24 मध्ये विशिष्ट सिगारेट उत्पादनांवर राष्ट्रीय आपत्कालीन आकस्मिकता शुल्कात सुमारे 16 टक्के वाढीचा प्रस्ताव
नवी दिल्ली, 1 फेब्रुवारी 2023
केंद्रीय अर्थ आणि कंपनी व्यवहार मंत्री श्रीमती निर्मला सीतारामन यांनी आज सादर केलेल्या अर्थसंकल्पात विशिष्ट सिगारेट उत्पादनांवर राष्ट्रीय आपत्कालीन आकस्मिकता शुल्कात  सुमारे 16 टक्के वाढ करण्याचा प्रस्ताव सादर केला.
विशिष्ट सिगारेट उत्पादनांवरील एनसीसीडीमध्ये याआधी तीन वर्षांपूर्वी बदल केला होता. सिगारेटवरील एनसीसीडी शुल्क :
|
|
Description of goods
|
|
Rate of Excise Duty
|
|
From 
|
|
To 
|
|
Other than filter cigarettes of length not exceeding 65 mm
|
|
200
|
|
230
|
|
Other than filter cigarettes of length exceeding 65 mm but not exceeding 70 mm
|
|
250
|
|
290
|
|
Filter cigarettes of length not exceeding 65 mm
|
|
440
|
|
510
|
|
Filter cigarettes of length exceeding 65 mm but not exceeding 70 mm
|
|
440
|
|
510
|
|
Filter cigarettes of length exceeding 70 mm but not exceeding 75 mm
|
|
545
|
|
630
|
|
Other cigarettes
|
|
735
|
|
850
|
|
Cigarettes of tobacco substitutes
|
|
600
|
|
690S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 135
संरक्षण मंत्रालय
सायबर रणनीती
नवी दिल्ली, 3 डिसेंबर 2021
संरक्षण दलांच्या सायबर स्थितीमध्ये सुधारणा करण्यासाठी केंद्र सरकार/ संरक्षण मंत्रालयाने चौकट निश्चित करण्याला मंजुरी दिली. संरक्षण दलांची माहिती आणि संपर्क तंत्रज्ञान विषयक मालमत्ता यांचा बचाव तसेच संरक्षण करण्यासाठी आणि आपल्या सायबर युद्ध सामग्रीवर होणाऱ्या शत्रूच्या हल्यांना अटकाव करण्यासाठी संरक्षण विषयक सायबर संस्था तसेच लष्कर, नौदल आणि हवाई दल यांच्यासाठी स्वतंत्र सायबर गटांची स्थापना करण्यात आली आहे.
या सर्व संस्थांनी देशाच्या संरक्षण दलांच्या ‘सायबर सुरक्षा विषयक स्थिती’मध्ये खालील बाबतीत लक्षणीय सुधारणा घडवून आणण्यात मोठे योगदान दिले आहे:
 सायबर गट आणि राष्ट्रीय सायबर संस्था यांच्यात अधिक उत्तम समन्वय.
 अधिक मजबूत तंत्रज्ञान, परिणामकारक निरीक्षण, सुरक्षित पद्धती, वापरकर्त्याची अधिक सुधारित जागरुकता, प्रमाणित प्रक्रिया आणि लेखा परीक्षण विषयक उपाययोजना यांच्या वापरातून माहितीच्या संरक्षणासाठी अधिक उत्तम संरक्षणात्मक उपाय
 धोका असणारे केंद्रीकृत माहितीचे साठे, ग्रंथसंग्रह आणि घटनांच्या नोंदी यांच्या वापरातून होऊ शकणाऱ्या घटनांना संलग्न प्रतिसाद देण्यासह सायबर हल्ल्यांना प्रतिसाद देण्यासाठी उत्तम सज्जता.
संसद सदस्य वांगा गीता विश्वनाथ आणि कोथा प्रभाकर रेड्डी यांनी आज लोकसभेत विचारलेल्या प्रश्नाच्या लिखित उत्तरात केंद्रीय संरक्षण राज्यमंत्री अजय भट यांनी ही माहिती दिली.
M.Iyengar/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
गुरुपौर्णिमेनिमित्त पंतप्रधानांच्या जनतेला शुभेच्छा
नवी दिल्ली, 16 जुलै 2019
गुरुपौर्णिमेनिमित्त पतप्रधान नरेंद्र मोदी यांनी जनतेला शुभेच्छा दिल्या आहेत.
‘सर्व देशवासियांना गुरुपौर्णिमेच्या हार्दिक शुभेच्छा’ आपल्या समाजाच्या जडणघडणीत महत्त्वाची भूमिका बजावणाऱ्या, समाजाला प्रेरणा देणाऱ्या सर्व गुरुजनांना आज गुरुपौर्णिमेच्या पवित्र दिवशी आपण वंदन करतो’ असे पंतप्रधानांनी म्हटले आहे.
(Visitor Counter : 58
सांस्कृतिक मंत्रालय
स्वातंत्र्याच्या 75 व्या वर्धापनदिनाचा भाग म्हणून ललित कला अकादमीमध्ये जागतिक छायाचित्रण दिनी आयोजित केलेल्या छायाचित्रांच्या प्रदर्शनाचे उद्घाटन
नवी दिल्ली येथे ललित कला अकादमीच्या दीर्घांमध्ये आजच्या ‘जागतिक छायाचित्रण दिनी’’ आयोजित केलेल्या छायाचित्रांच्या प्रदर्शनाचे उद्घाटन करण्यात आले.
या प्रदर्शनाचे उद्घाटन ज्येष्ठ छायाचित्रकार, पद्मश्री रघु राय यांनी ललित कला अकादमीच्या अध्यक्षा उमा नंदुरी यांच्या उपस्थितीमध्ये केले.
या प्रदर्शनासाठी 'भारताच्या स्वातंत्र्य लढ्यातील स्थाने' अशी संकल्पना निश्चित केली होती. त्याप्रमाणे किल्ले, डोंगर, प्राचीन मंदिरे आणि देशातील वारसा स्थळांच्या छायाचित्रांची निवड करण्यात आली आहे. या छायाचित्र प्रदर्शनासाठी देशभरातून 423 कलाकारांकडून 1603 प्रवेशिका आल्या. त्यापैकी 135 छायाचित्रे निवडून त्यांचे प्रदर्शन भरविण्यात आले आहे.
देशाच्या स्वातंत्र्याची 75 वर्ष साजरी करण्यासाठी ललित कला अकादमीच्यावतीने विविध कार्यक्रम आणि उपक्रमांचे आयोजन केले आहे. स्वातंत्र्याच्या अमृत महोत्सवाच्या या कार्यक्रमांमध्ये शिबिरे, प्रदर्शन, व्याख्याने, कार्यशाळा, चर्चासत्रे आदिंचा समावेश आहे.
छायाचित्रांचे हे प्रदर्शन दि. 28 ऑगस्ट, 2022 पर्यंत खुले राहणार आहे.
आरोग्य आणि कुटुंब कल्याण मंत्रालय
कुष्ठरोग आणि क्षयरोग या संदर्भात जे.पी.नड्डा यांनी घेतली उच्चस्तरीय आढावा बैठक
नवी दिल्ली, 17 एप्रिल 2018
राष्ट्रीय कुष्ठरोग निर्मूलन कार्यक्रम स्थिती आणि सुधारित क्षयरोग नियंत्रण कार्यक्रमांतर्गत प्रगतीचा आढावा घेण्यासाठी केंद्रीय आरोग्य आणि कुटुंब कल्याण मंत्री जे.पी.नड्डा यांनी आज उच्चस्तरीय बैठक घेतली. जिल्हा स्तरावर कुष्ठरोग निर्मूलनासाठी सर्वसमावेशक धोरण आखण्याचे निर्देश त्यांनी दिले. क्षय रोगासंदर्भात जागरुकता निर्माण करण्यासाठी व्यापक मोहीम राबवून, ती लोकचळवळ करण्याची सूचना नड्डा यांनी केली.
N.S/S.K/P.M
(Visitor Counter : 47
कायदा आणि न्याय मंत्रालय
न्यायमूर्ती धनंजय चंद्रचूड यांनी केले न्यायालयीन निर्णय आणि न्यायालयीन आदेश यांच्याशी संबधीत पोर्टलचे दूरदृश्यपद्धतीने अनावरण
सर्वोच्च न्यायालयाचे न्यायमूर्ती आणि सर्वोच्च न्यायालयाच्या ई-समितीचे अध्यक्ष धनंजय चंद्रचूड यांनी शुक्रवारी, 9 एप्रिल 2021 न्यायालयीन निर्णय आणि न्यायालयीन आदेश यांच्याशी संबधीत पोर्टलचे दूरदृश्य प्रणालीच्या माध्यमातून अनावरण केले. मागील न्यायालयीन निर्णयांचा व आदेशांचा शोध घेणे तसेच न्यायालयीन कागदपत्रांचे ऑनलाईन फाईलिंगसाठी असणाऱ्या ई-फायलिंग 3.0 मॉड्यूल यासाठी हे पोर्टल उपयोगी पडेल. न्यायखात्याचे ,सचिव बरुन मित्रा, विविध उच्च न्यायालयांचे न्यायमूर्ती , राष्ट्रीय माहिती केंद्राच्या अध्यक्ष नीता वर्मा , सर्वोच्च न्यायालयाच्या ई-समितीचे सदस्य असे मान्यवर दूरदृश्य प्रणालीच्या माध्यमातून या कार्यक्रमाला उपस्थित होते. कायदे व्यवस्था बळकट व्हावी या उद्दिष्टाने पुणे येथील ई-न्यायालय प्रकल्पाच्या चमूने हे पोर्टल विकसित केले आहे.
न्यायालयीन निकाल व आदेश यांसाठीचे हे सर्च पोर्टल देशातील विविध न्यायालयांनी वेळोवेळी दिलेल्या निकालांचा संग्रह आहे. निकालांचा शोध घेणे व विविध शोध प्रक्रियांमधून जात अंतिम निवाडा शोधणे अश्या अनेक सुविधा या पोर्टलमुळे उपलब्ध झाल्या आहेत. या पोर्टलची वैशिष्ट्ये खालीलप्रमाणे आहेत.
आवश्यक ती माहिती शोधण्यासाठी संबंधित शब्द किंवा निवडा वर्ष याद्वारे माहिती मिळण्याची सुविधा असल्यामुळे निवाडा शोधण्यासाठी कोणताही कीवर्ड किंवा अनेक कीवर्ड्स वापरता येतात.
एकूण 141 कोटी निकालांपैकी आपल्याकडे 106 कोटी निकालांची माहिती असून ती नष्ट होण्याच्या मार्गावर आहे असे सांगत या पोर्टलवर आतात्यापैकी फक्त 38 कोटी निकालांची माहिती उपलब्ध असल्याचे न्यायमूर्ती चंद्रचूंड यांनी यावेळी स्पष्ट केले.
सर्वोच्च न्यायालयाच्या ई-समितीमार्फत ई-फाईलिंग 3.0 मॉड्यूलमध्ये न्यायालयील कागदपत्रांचे ई—फाईलिंग करण्यास सर्वोच्च न्यायालयाने अनुमती दिली आहे. या नव्या मॉड्यूलमुळे वकील किंवा पक्षकाराला खटला दाखल करण्यासाठी न्यायालयाच्या आवारात उपस्थित राहण्याची गरज उरणार नाही. न्यायालय , पक्षकार आणि वकील हे तीन वेगवेगळ्या स्थानी असतील तरी खटला दाखल करण्याची प्रक्रिया करता येईल.
खटल्याशी संबंधित न्यायालयीन भाषेतील अर्ज/ निकाल यासाठी लागणारे तयार मसुदे या पोर्टलवर असतील. त्या तयार मसूद्यामुळे वकिलांना मदत होइल आणि खटल्याच्या मांडणीसाठी लागणारा वेळ वाचेल .
या पोर्टलवर फिर्यादीला व्हिडीयो रेकॉर्डिंगच्या माध्यमातून कागदपत्रे सादर करता येतील.
या पोर्टलमुळे वकिल आणि त्यांचे सहकारी तसेच कनिष्ठ वकिलांना भागीदारीत काम करून एखाद्या ख़टल्यावर एकत्रित काम करता येईल.
हे पोर्टल पोर्टफोलियो व्यवस्थापन व खटल्यांच्या नियोजन टूलचे काम करेल ज्यामुळे संबधित खटल्याच्या बाबतीतील त्यावर त्यावर दिसून येईल.
राष्ट्रपती कार्यालय
72 व्या प्रजासत्ताक दिनाच्या पूर्वसंध्येला राष्ट्रपती करणार राष्ट्राला उद्देशून भाषण
भारताचे राष्ट्रपती राम नाथ कोविंद उद्या  72 व्या प्रजासत्ताक दिनाच्या पूर्वसंध्येला देशाला संबोधित करतील.
आकाशवाणीच्या सर्व राष्ट्रीय वाहिन्या दूरदर्शनच्या सर्व वाहिन्यांवर संध्याकाळी सात वाजल्यापासून सुरवातीला हिंदी आणि नंतर इंग्रजी भाषेत याचे प्रसारण केले जाईल. दूरदर्शनवरील हिंदी आणि इंग्रजी भाषेतील प्रसारणानंतर दूरदर्शनच्या प्रादेशिक वाहिन्यांद्वारे प्रादेशिक भाषांमध्ये या भाषणाचे प्रसारण केले जाईल. आकाशवाणीवर रात्री साडे नऊ वाजल्यापासून प्रादेशिक वाहिन्यांवर प्रादेशिक भाषेत ते प्रसारित केले जाईल.
पंतप्रधान कार्यालय
आशियाई क्रीडा स्पर्धेत महिलांच्या 5000 मीटर प्रकारात सुवर्णपदक जिंकणाऱ्या धावपटू पारुल चौधरीचे पंतप्रधानांनी केले अभिनंदन
नवी दिल्ली, 3 ऑक्टोबर 2023
आशियाई क्रीडा स्पर्धेत महिलांच्या 5000 मीटर प्रकारात सुवर्णपदक जिंकणाऱ्या धावपटू पारुल चौधरीचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी तिच्या कामगिरीचे कौतुक केले, तिची कामगिरी खरोखरच थक्क करणारी असल्याचे सांगून भविष्यातल्या तिच्या वाटचालीसाठी शुभेच्छा दिल्या.
पंतप्रधानांनी X वर पोस्ट केले:
"महिलांच्या 5000 मीटर धावण्याच्या स्पर्धेत सुवर्णपदक पटकावणाऱ्या पारुल चौधरीचा अभिमान वाटतो.
तिची कामगिरी खरोखरच थक्क करणारी होती. अशीच उंच भरारी घेत यशाच्या दिशेने तिची घोडदौड सुरु राहो.”
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
युनेस्को - एबीयू पीस मीडिया पुरस्कार 2021 - दूरदर्शन आणि आकाशवाणीने मिळवले मोठे यश
नवी दिल्ली, 22 नोव्हेंबर 2021
दर्जेदार सामग्री निर्मितीमध्ये प्रसार भारतीच्या सर्वोत्कृष्टतेचे दर्शन जगाला करून देणाऱ्या आणखी एका उल्लेखनीय कामगिरीमध्ये, दूरदर्शन आणि आकाशवाणी निर्मित टीव्ही आणि रेडिओ कार्यक्रमांना मलेशियातील क्वालालंपूर येथे आयोजित युनेस्को - एबीयू पीस मीडिया पुरस्कार 2021 समारंभात अनेक पुरस्कार मिळाले.
दूरदर्शनवरील कार्यक्रम 'DEAFinitely Leading the Way' ला 'लिविंग वेल विथ सुपर डायव्हर्सिटी' श्रेणी अंतर्गत पुरस्कार मिळाला, तर आकाशवाणीचा कार्यक्रम 'Living on the edge – The coastal lives’' ने 'निसर्गाशी नैतिक आणि शाश्वत संबंध ' या श्रेणीत आणखी एक पुरस्कार जिंकला. '.
युनेस्कोने एशिया पॅसिफिक ब्रॉडकास्टिंग युनियन  च्या सहकार्याने ‘टूगेदर फॉर पीस’  उपक्रमांतर्गत हे पुरस्कार प्रदान केले. 17 नोव्हेंबर 2021 रोजी मलेशियातील क्वालालंपूर येथे पुरस्कार प्रदान समारंभ आयोजित करण्यात आला होता. 5 खंडांमधील 33 देशांमधून व्यक्ती आणि समुदायांच्या शंभरहून अधिक प्रेरणादायी कथा प्राप्त झाल्या होत्या. ही स्पर्धा रेडिओ, टीव्ही आणि डिजिटल प्लॅटफॉर्मसाठी खुली होती.
'DEAFinitely Leading the Way'ही एका विशेष दिव्यांग मुलाच्या प्रेरणादायी प्रवासाची कथा आहे. दिव्यांग व्यक्तींना त्यांचे जीवन सन्मानाने जगण्यासाठी प्रवृत्त करणे हा या माहितीपटाचा उद्देश आहे. या माहितीपटाची निर्मिती आणि दिग्दर्शन दिल्ली दूरदर्शनचे कार्यक्रम कार्यकारी प्रदीप अग्निहोत्री यांनी केले होते.
आकाशवाणीवरील मालिका 'लिव्हिंग ऑन द एज - द कोस्टल लाइव्हज' बंगालच्या उपसागराच्या किनाऱ्यावरील विशाखापट्टणम इथे राहणाऱ्या मासेमारी समुदायांचे जीवन उलगडून दाखवते. . या कार्यक्रमाची रचना आणि निर्मिती आकाशवाणी दिल्लीच्या कार्यक्रम कार्यकारी मोनिका गुलाटी यांनी केली होती.
युनेस्को - एबीयू मीडिया पुरस्कार मानवी मनात सकारात्मक शांतता निर्माण करण्यासाठी स्वतंत्र, नैतिक पत्रकारिता आणि नागरिकांच्या माध्यम साक्षरतेच्या महत्त्वपूर्ण भूमिका अधोरेखित करतात. सकारात्मक शांतता म्हणजे केवळ संघर्ष आणि युद्धाचा अभाव नाही नव्हे तर पर्यावरणाशी सौहार्दपूर्ण आणि शाश्वत संबंध असलेल्या न्याय्य समाजासाठी प्रयत्न करणे आहे. शाश्वत विकास उद्दिष्टे साध्य करण्यासाठी आणि कोविड-19 महामारीनंतर वर येण्यासाठी सकारात्मक शांतता निर्माण करण्याच्या सर्वोत्तम पद्धतींबद्दल नाविन्यपूर्ण आणि सर्जनशील माहिती देणाऱ्या कार्यक्रमांना हा पुरस्कार देण्यात आला.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
युवा व्यवहार आणि क्रीडा मंत्रालय
भारतीय क्रीडा प्राधिकरणाच्या बेंगळुरू येथील प्रादेशिक केंद्रातील शिक्षक दिनाच्या सोहळ्यात अनुराग सिंह ठाकूर झाले सहभागी
केंद्रीय युवा व्यवहार आणि क्रीडा आणि माहिती आणि प्रसारण मंत्री अनुराग सिंह ठाकूर यांनी बेंगळुरू येथील भारतीय क्रीडा प्राधिकरणाच्या  नेताजी सुभाष दक्षिण केंद्राला भेट दिली आणि एनआयएस अर्थात नेताजी सुभाष राष्ट्रीय क्रीडा संस्थेच्या क्रीडा प्रशिक्षण पदविका अभ्यासक्रमाच्या 58 व्या तुकडीच्या शिक्षक दिन सोहळ्यात सहभाग घेतला.
केंद्र सरकारने क्रीडा क्षेत्रावर नव्याने लक्ष केंद्रित केल्याचा पुनरूच्चार करत, नुकत्याच पार पडलेल्या टोक्यो उन्हाळी ऑलिम्पिक आणि पॅरा ऑलिम्पिक क्रीडा स्पर्धांमध्ये भारतीय खेळाडूंच्या दमदार कामगिरीमुळे याला बळकटी मिळाली आहे, केंद्रीय क्रीडा मंत्री या कार्यक्रमात प्रशिक्षक आणि खेळाडूंना संबोधित करताना म्हणाले की, “भारताच्या क्रीडा क्षेत्राचे भविष्य प्रशिक्षकांच्या हातात आहे; शिक्षक दिनाच्या निमित्ताने, खेळाडूंना उत्तम प्रशिक्षण देऊन त्यांना प्रशिक्षित करण्याचा आणि निष्णात करण्याचा संकल्प करूया आणि ते ऑलिम्पियन दर्जाचे स्टार खेळाडू म्हणून पुढे येतील हे सुनिश्चित करूया.”
तत्पूर्वी, भारतीय क्रीडा प्राधिकरणाच्या बेंगळुरूच्या प्रशासकीय कक्षामध्ये नेताजी सुभाषचंद्र बोस यांच्या पुतळ्याला पुष्पहार अर्पण केल्यानंतर मंत्र्यांच्या दौऱ्याची सुरुवात झाली. मंत्र्यानी युवा खेळाडूंशी संवाद साधल्यानंतर आणि या खेळाडूंना जागतिक स्तरावर अव्वल कामगिरी करण्याच्या दृष्टीने प्रयत्नशील राहण्यासाठी प्रोत्साहन देत या कार्यक्रमाची सांगता झाली.
सामाजिक न्याय आणि सबलीकरण मंत्रालय
केंद्रीय मंत्री थावरचंद गहलोत यांनी आभासी पद्धतीने “सुगम्य भारत ॲप" आणि “ॲक्सेस- द फोटो डायजेस्ट” या पुस्तिकेचे केले उद्घाटन
नवी दिल्ली, 2 मार्च 2021
केंद्रीय सामाजिक न्याय आणि सक्षमीकरण मंत्री थावरचंद गेहलोत यांनी आज नवी दिल्ली इथे दूरदृश्य प्रणालीद्वारे आभासी पद्धतीने “सुगम्य भारत ॲप" आणि “ॲक्सेस-द फोटो डायजेस्ट” या नावाच्या पुस्तिकेचे उद्घाटन केले. यावेळी, केंद्रीय सामाजिक न्याय आणि सक्षमीकरण राज्यमंत्री रत्तन लाल कटारिया हे देखील उपस्थित होते.
अँड्रॉइड प्रणालीवर आधारित फोन वापरणाऱ्यांना प्ले स्टोअर वरून हे मोबाइल ॲप डाउनलोड करता येईल. या अॅपची आयओएस स्वरूपातील आवृत्ती 15 मार्च 2021 पासून उपलब्ध होईल.
सुगम्यतेला लोकांच्या सहभागाद्वारे सार्वजनिक स्तरावर नेण्यासाठी पंतप्रधानांनी अशा एका मोबाईल अप्लिकेशन ची कल्पना मांडली ज्यामध्ये दिव्यांगजन आणि इतरांनाही सुगमतेबाबत येणाऱ्या अडचणी सोडविण्यासाठी जनसामान्यांच्या सहभागातून सार्वजनिक स्तरावर उपाय शोधता येतील असे गेहलोत यांनी सांगितले.
यातून दोन उद्देश साध्य करता येतील. एक म्हणजे सुगमतेविषयी संवेदनशीलता निर्माण करून लोकांमध्ये जाणीव जागृती करणे आणि दुसरे म्हणजे बांधकाम केलेली ठिकाणे, वाहतूक क्षेत्र आणि इतर सेवांमध्ये असलेल्या सुगमता विषयक वैशिष्ट्यांमध्ये आवश्यक बदल घडवून आणणे.
देशभरात सुगमता विषयक बदल लागू करण्याची प्रक्रिया सुरु झाल्यामुळे ॲक्सेसिबल इंडिया मोहिमेअंतर्गत सार्वत्रिकरित्या सुगम आणि समावेशक भारताचे स्वप्न साकार करण्यास मदत होईल.
“सुगम्य भारत ॲप"हे वापरास अत्यंत सोपे मोबाईल ॲप असून त्याची नोंदणी प्रक्रिया देखील अत्यंत सोपी आहे, ज्यात नाव, मोबाईल क्रमांक आणि ईमेल अॅड्रेस या फक्त तीनच बाबी भरणे अनिवार्य आहे. नोंदणीकृत वापरकर्ते त्यांना येणाऱ्या सुगमतेशी संबंधित अडचणींबाबत प्रश्न विचारू शकतील अशी माहिती गेहलोत यांनी दिली.
हे ॲप मराठी भाषेत देखील उपलब्ध आहे. या ॲपमध्ये फोटो अपलोड करायची सुविधा दिलेली आहे त्यामुळे ज्या ठिकाणी सुगमतेशी संबंधित काही समस्यांवर तोडगा काढणे आवश्यक आहे तिथले फोटो काढून त्याचे जीओ टॅगिंग करून तो फोटो अपलोड करता येईल.
देशभरातील सार्वजनिक सुविधा आणि सेवांच्या परिचालनादरम्यान सुगमतेचा दर्जा सुधारण्याचे साधन म्हणूनच नव्हे तर जीवनाच्या प्रत्येक टप्प्यावर सुगम्यतेच्या महत्त्वाविषयी जनतेत संवेदनशीलता निर्माण करण्यासाठी एक लक्षवेधी मोहीम म्हणून देखील सुगम्य भारत ॲप उपयुक्त ठरेल असे मत रत्तन लाल कटारिया यांनी यावेळी व्यक्त केली.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरणासंदर्भात अद्ययावत माहिती
राज्ये/केंद्रशासित प्रदेशांना लसीच्या 45.73 कोटींपेक्षा जास्त मात्रांचा पुरवठा
राज्ये/केंद्रशासित प्रदेश आणि खाजगी रुग्णालयांकडे 2.28 कोटींपेक्षा अधिक लसीच्या मात्रा वापरासाठी अद्यापही उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड -19 प्रतिबंधक लसीकरणाच्या सार्वत्रिकीकरणाच्या नवीन टप्प्याला 21 जून ,2021 पासून सुरुवात झाली. लसींची अधिक उपलब्धता, लसींची पुरवठा साखळी सुनियोजित करण्याच्या दृष्टीने उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करेल.
|
|
VACCINE DOSES
|
|

|
|
SUPPLIED
|
|
45,73,30,110
|
|
IN PIPELINE
|
|
24,11,000
|
|
CONSUMPTION
|
|
43,80,46,844
|
|
BALANCE AVAILABLE
|
|
2,28,27,959
सर्व स्त्रोतांद्वारे राज्य/केंद्रशासित प्रदेशांना आतापर्यंत लसीच्या 45.73 कोटी  पेक्षा जास्त मात्रा पुरविण्यात आल्या आहेत आणि आणखी 24,11,000 मात्रा उपलब्ध होण्याच्या मार्गावर आहेत. यापैकी वाया झालेल्या मात्रांसह एकूण 43,80,46,844 मात्रांचा वापर करण्यात आला आहे. .
राज्ये/केंद्रशासित प्रदेश आणि खाजगी रुग्णालयांकडे अद्याप 2.28 कोटींपेक्षा जास्त मात्रा  लसीकरणासाठी शिल्लक आहेत.
संरक्षण मंत्रालय
प्रजासत्ताक दिन संचलन हे देशाच्या विविधतेतील एकतेचे प्रतीक असून लष्कराची सामर्थ्यातील प्रगती दर्शविते - केंद्रीय मंत्री राजनाथ सिंह
नवी दिल्ली, 15 फेब्रुवारी 2021
संरक्षण मंत्री राजनाथ सिंह यांनी 15 फेब्रुवारी, 2021 रोजी नवी दिल्ली येथे प्रजासत्ताक दिन संचलन 2021 च्या सर्वोत्तम संचलन करणाऱ्या पथकाला चषक प्रदान केला. तिन्ही सैन्यदलांमधील जाट रेजिमेंटल सेंटरने उत्कृष्ट संचलन पथकाचा करंडक जिंकला, तर केंद्रीय सशस्त्र पोलिस दल  आणि इतर सहाय्यक सेवांमध्ये सर्वोत्तम संचलन पथकाचा किताब दिल्ली पोलिसांना मिळाला. जाट रेजिमेंटल सेंटर च्या वतीने ब्रिगेडियर आदर्श के बुटेल व सुभेदार मेजर  वीरेंद्र यांनी चषक स्वीकारला तर दिल्ली पोलिसांच्या वतीने विशेष पोलिस आयुक्त रॉबिन हिबू आणि सहायक पोलिस आयुक्त विवेक भगत यांनी या चषकाचा स्वीकार केला. दोन न्यायाधीशांच्या पॅनेलने केलेल्या मुल्यांकनांच्या आधारे या दोन्ही पथकांची निवड करण्यात आली.
जाट रेजिमेंटल सेंटर आणि दिल्ली पोलिसांच्या मेहनत आणि समर्पणाचे प्रतीक म्हणून हा सन्मान असल्याचे सांगत संरक्षणमंत्र्यांनी त्यांचे अभिनंदन केले.
सर्वात प्राचीन आणि सर्वात मोठी लोकशाही असलेला भारत म्हणजे विविध संस्कृती आणि धर्मांची भूमी असल्याचे वर्णन करताना संरक्षणमंत्री म्हणाले की प्रजासत्ताक दिनाच्या संचालनादरम्यान वेगवेगळ्या पथकांचे संचलन हे देशाच्या विविधतेतील एकतेचे प्रतीक असून यातून राष्ट्रीय अभिमान आणि सुरक्षा दलाच्या तत्परतेची भावना प्रतिबिंबित होते.
संरक्षण दलप्रमुख जनरल बिपिन रावत, नौदलप्रमुख अॅडमिरल करमबीर सिंह, हवाईदलप्रमुख एअर चीफ मार्शल आरकेएस भदौरिया, लष्करप्रमुख जनरल एम.एम. नरवणे, संरक्षण सचिव डॉ. अजय कुमार, संरक्षण च्या संशोधन आणि विकास विभागाचे सचिव आणि संरक्षण, संशोधन आणि विकास संस्थेचे अध्यक्ष  डॉ. जी. सतीश रेड्डी आणि संरक्षण मंत्रालयाचे वरिष्ठ नागरी व सैन्य अधिकारी आणि गृह मंत्रालयाचे वरिष्ठ अधिकारी यावेळी उपस्थित होते.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
पंतप्रधान कार्यालय
स्क्वॉश मिश्र दुहेरी स्पर्धेत कांस्यपदक जिंकल्याबद्दल पंतप्रधानांनी अभय सिंह आणि अनाहत सिंह यांचे अभिनंदन केले
नवी दिल्ली, 4 ऑक्टोबर 2023
आशियाई क्रीडा स्पर्धेत स्क्वॅश मिश्र दुहेरी स्पर्धेत कांस्य पदक जिंकल्याबद्दल पंतप्रधान नरेंद्र मोदी यांनी अभय सिंह आणि अनाहत सिंह यांचे अभिनंदन केले आहे.
पंतप्रधानांनी x संदेशात म्हटले आहे:
“@abhaysinghk98 आणि @Anahat_Singh13 यांचे स्क्वॉश मिश्र दुहेरीत भारतासाठी कांस्य पदक जिंकल्याबद्दल अभिनंदन! ही खरोखरच अप्रतिम कामगिरी होती. तुमच्या पुढील वाटचालीसाठी शुभेच्छा.”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
नारळ विकास मंडळाचे अध्यक्ष, हे पद मानद अध्यक्ष  करण्यासाठी मंत्रिमंडळाने नारळ विकास मंडळ अधिनियम 1979 मधील दुरुस्तीस मान्यता दिली
नारळ विकास मंडळाचे अध्यक्ष, हे पद मानद अध्यक्ष म्हणून करण्याचा कृषी, सहकार व शेतकरी कल्याण विभागाचा प्रस्ताव केंद्रीय मंत्रिमंडळाने मंजूर केला. नारळ उत्पादकांना हे मोठ्या प्रमाणावर फायदेशीर ठरेल.
कार्मिक, सार्वजनिक तक्रार आणि निवृत्ती वेतन मंत्रालय
पीएम-केअर्स निधीमध्ये सीएसओआयचे 25 लाख रुपयांचे योगदान
नवी दिल्ली, 4 एप्रिल 2020
सध्या संपूर्ण भारत कोरोना विषाणू महामारीच्या विरोधात लढत आहे. या लढाईचं नेतृत्व पंतप्रधान नरेंद्र मोदी करीत आहेत. कोविड-19 विरुद्धची लढाई आपल्या सर्वांना जिंकायची आहे, असा दृढ निश्चय सर्वांचा आहे. यासाठी संपूर्ण देश पंतप्रधानांच्या बाजूने ठाम उभा आहे. या लढ्यासाठी आर्थिक मदत म्हणून सिव्हील सर्व्हिसेस ऑफिसर्स इंस्टिट्यूट च्यावतीने पीएम-केअर्स म्हणजेच ‘आपत्कालीन परिस्थिती पंतप्रधान सुरक्षा सहाय्य निधी’साठी 25 लाख रुपयांचे योगदान दिले आहे. मंत्रिमंडळाचे सचिव आणि सीएसओआयचे अध्यक्ष राजीव गअुबा यांच्या मार्गदर्शनाखाली हा निधी जमा करण्यात आला. कोरोना महामारीने बाधित झालेल्या लोकांच्या मदतीसाठी या निधीचा विनियोग होवू शकणार आहे.
B.Gokhale/S.Bedekar/D.Rane
(Visitor Counter : 83